Požiadavky na redakčný systém webstránky UPJŠ

# Manažment obsahu

## Časti redakčného systému

Redakčný systém sa člení na časti, ktoré majú vlastných správcov, menu, obsah a dizajn. Redakčný systém umožní pridať, alebo upraviť ďalšie časti systému.

Časti obsahujú jednotlivé stránky, ktoré sú hierarchicky členené v rámci tejto časti. Hierarchia zároveň určuje štruktúru menu. Každá stránka by mala byť zaradená v hierarchii.

Jednotlivé časti majú vlastnú štruktúru menu, ktorá v princípe vychádza z univerzitnej štruktúry, avšak môžu si ju prispôsobiť podľa potreby.

Príklad časti redakčného systému :

Univerzitná webstránka <https://www.upjs.sk/> ,

Fakultné webstránky (<https://www.upjs.sk/lekarska-fakulta/>, alebo <https://www.upjs.sk/prirodovedecka-fakulta/> ...)

Univerzitné pracoviská. (<https://www.upjs.sk/pracoviska/ustav-telesnej-vychovy/>, alebo <https://www.upjs.sk/pracoviska/botanicka-zahrada/> )

## Stránky

Pre tvorbu stránky budú pripravené šablóny, ktoré definujú funkčnosť stránky podľa typu stránky a vzhľad podľa grafického dizajnu definovaného pre časť redakčného systému.

Požiadavky v tejto časti sú požadované vlastnosti, ktoré by mali byť splnené pri každom type stránky.

Stránky sa delia na sekcie. Každá stránka obsahuje obsahovú sekciu, hlavičku a pätičku. Podľa typu môže obsahovať ďalšie sekcie ako je menu, integrálne alebo externé objekty ( príspevky zo sociálnych sietí, bannery)

Minimálna štruktúra údajov o stránke v redakčnom systéme:
Nadpis: zobrazovaný nadpis stránky, článku
Text: zobrazený text s možnosťou formátovania textu, vloženie a editácia tabuľky, vloženie a editácia obrázku
Publikovať pod URL:,

Uložiť medzi rozpísané,

Dátum vzniku

Dátum poslednej aktualizácie

Platnosť od: - do:

Anotácia: krátky text (perex)

Kľúčové slová pre vyhľadávanie

Minimálne požadované formáty pre textovú časť stránky: písmo šikmé, tučné, odkaz, vložený obrázok, špeciálne znaky, tabuľky, Bootstrap grid, zoznam (číslovaný, s odrážkami), zarovnanie textu, vloženie kotvy, vodorovná čiara, horný-dolný index, veľkosť písma, farba textu a farba pozadia textu.

Možnosť editácie článku po prepnutí na zdrojový kód článku.

Možnosť pridať odkaz na stiahnutie súboru, prílohy (ľubovoľný súbor).

V hlavičke

1. Logo časti (univerzity, fakulty)
2. Prepínanie jazykovej mutácie, slovenská, anglická, ukrajinská
3. vyhľadávanie
	1. zamestnancov umožňuje vyhľadávať zamestnancov a zobraziť ich osobné stránky, vyhľadávanie vykoná interná aplikácia dodaná objednávateľom, osobné stránky generované redakčným systémom na základe dát z interného systému objednávateľa AiS2 a možnosť zobrazenia týchto dát vnútri framu.
	2. Textu v rámci stránok upjs.sk, fulltextové vyhľadávanie, možnosť obmedzenia jazykovej mutácie, časti, dátum zverejnenia/aktualizácie, len v aktualitách
	3. telefónny zoznam zamestnancov, vyhľadanie v rámci interného telefónneho zozname, interná aplikácia.
4. odkazy na sociálne siete, predvolene na sociálnu sieť univerzity, s možnosťou zadať vlastný odkaz fakulty alebo univerzitného pracoviska.
5. Odkaz na interné systémy objednávateľa

Všetky stránky okrem hlavnej obsahujú v hornej časti jej umiestnenie v rámci štruktúry menu (breadscrumbs navigácia)

V pätičke:

1. Kontaktné údaje, rovnaké v rámci časti.
2. Reklamné bannery (Partneri univerzity), pre každú časť vlastné.
3. Rýchle odkazy v pätke, možnosť vlastnej úpravy textu a odkazov v pätke pre každú časť zvlášť (fakulta, univerzitné pracovisko). V rámci časti identické.
4. Copyright a kontakt na správcu obsahu

## Typy stránok:

Hlavná stránka, Voľný formátovaný text, Článok, Kontakt, Mapa stránok, Archív, Osobné stránky

Pre každý typ stránky je uvedený príklad aktuálnej stránky a návrh dizajnu v XD:

<https://xd.adobe.com/view/553b3402-ed7b-4a42-992c-e497233a4dbe-0068/>

 Odpovedajúci návrh dizajnu je identifikovaný názvom stránky v XD. V prípade nesúladu špecifikácie v tejto prílohe a dizajnu, platí špecifikácia uvedená v tejto prílohe.

## Hlavná stránka:

(príklad [**www.upjs.sk**](http://www.upjs.sk), [**https://www.upjs.sk/lekarska-fakulta/**](https://www.upjs.sk/lekarska-fakulta/), [**https://www.upjs.sk/pracoviska/ustav-telesnej-vychovy/**](https://www.upjs.sk/pracoviska/ustav-telesnej-vychovy/)

Dizajn: HP – 1, HP -menu, HP – mobil, HP – mobil1)

Stránka typu Hlavná stránka univerzitnej časti, fakultnej stránky, stránky univerzitného pracoviska obsahuje minimálne jednu a max 4 hlavné obsahové sekcie. Názvy sekcií môže meniť správca redakčným systémom, tak isto aj ich zobrazenie. Obsahové sekcie majú spoločný archív stránok. Možnosť presúvania článkov medzi sekciami. Články sa zobrazujú vo formáte náhľadový obrázok, názov článku a perex. Zotriedenie podľa dátumu s možnosťou zmeniť poradie, prioritu zobrazenia článku.

Príklad obsahových sekcií hlavnej stránky Aktuality, Aktuálne správy, Zo života, Všeobecné informácie, Študovali u nás.

Okrem toho v hornej časti Hlavnej stránky sekcia bannerov. Banner môže odkazovať na článok, alebo iný odkaz. Zároveň môže obsahovať aj text zobrazený ako nadpis banneru. Podporované obrázky vo formáte minimálne jpg, gif, png, vyžadovaný minimálny rozmer parametricky nastaviteľný pre celý systém. Možnosť použitia dynamických slider (napr. <https://www.sliderrevolution.com/examples/>. Zobrazenie bannerov sa strieda v parametricky definovanom intervale. Bannery sú zotriedené podľa dátumu pridania, najnovší ako prvý, pokiaľ nie je parametrom priorita určené iné poradie. Pre jednotlivý banner je možné dočasne vypnúť zobrazenie. Veľkosť banneru bude určená parametrami, prednastavená hodnota 1600x400

Pod obsahovými sekciami bude sekcia Udalosti obsahujúca zoznam akcií obsahujúci dátum, miesto a čas konania, názov a krátky popis. Pre bližšie informácie bude udalosť spojená s odkazom na stránku typu článok. Rôzne zoznamy akcií pre jednotlivé časti. Na univerzitnej stránke sa zobrazujú všetky akcie všetkých zoznamov, pokiaľ nie sú označené ako privátne. Na ostatných častiach sa zobrazujú iba akcie vlastnej časti. Každá jazyková mutácia má vlastný zoznam akcií. Sekcia Udalosti má vlastný archív stránok pre každú časť.

Sekcia Sociálne siete zobrazí náhľady článkov na sociálnych sieťach s odkazom. Náhľady musia byť riešené v súlade s dizajnom stránky. Každá sekcia môže mať vlastné sociálne siete nastavené parametricky, alebo preberá nastavenie hlavnej stránky univerzity. Minimálne je požadovaný Instagram.

Sekcia Hlavné odkazy (Študuj na UPJŠ) sa skladá podčastí. Časti zobrazujú minibanner odpovedajúci obsahu a názov podčasti. Môžu byť minimálne 2 maximálne 3 podľa vyplnenia údajov v redakčnom systéme. Každá podčasť bude mať 3 až 10 odkazov na ďalšie stránky. Minibanner, názov podčasti aj zoznam odkazov je možné meniť parametrami redakčného systému. Príklad podčastí: Uchádzači, Študenti, Fakulty).

## Voľný formátovaný text

(Dizajn: Clanok, Clanok - mobil)

Typ stránky Voľný formátovaný text okrem hlavičky a pätičky danej časti obsahuje sekciu na ľubovoľný formátovaný text. Formáty zachovávajú dizajn danej časti stránky.

## Článok

(príklad [**https://www.upjs.sk/aktuality/diskusia-studentov-s-premierom-hegerom-031121/**](https://www.upjs.sk/aktuality/diskusia-studentov-s-premierom-hegerom-031121/)

Dizajn: Clanok, Clanok - mobil)

Typ stránky Článok okrem hlavičky a pätičky danej časti obsahuje sekciu na ľubovoľný formátovaný text, ktorý môže byť doplnený o sekciu galéria, do ktorej je možné vložiť obrázky a videá k danému obsahu. V rámci textu je možné vkladať aj obrázky a odkazy, pričom je možné určiť minimálne vlastnosti veľkosť (absolútnu, relatívnu) a spôsob obtekania textu. Vložené obrázky, videá do textu sa stávajú automaticky súčasťou galérie. V galérii môžu byť aj ďalšie obrázky, alebo videá ktoré nie sú uvedené v texte. Podporované obrázky vo formáte minimálne jpg, gif, png , video vo formáte mp4, avi, mkv, odkazy na externé úložiská obrazu, alebo videa. Podporovaná možnosť doplniť odkaz na iný článok (Mohlo by vás zaujímať) vo forme malého náhľadu s perexom. Formáty zachovávajú dizajn danej časti stránky.

## Kontakt

(príklad <https://www.upjs.sk/pracoviska/ccvapp/kontakty/>

Dizajn: Kontakt, Kontakt-mobil)

Typ stránky Kontakt okrem hlavičky a pätičky danej časti obsahuje sekciu na ľubovoľný formátovaný text, sekciu formátovaných kontaktných informácií, sekciu vloženej mapy (aktuálne OpenStreetMap, požadované Tematická mapa externého dodávateľa) ktorá ukazuje pozíciu na mape podľa odkazu na stránku mapy. Možnosť výmeny za iný mapový podklad. Odkaz na Virtuálnu prehliadku externého dodávateľa. Ďalej sekciu kontaktný formulár, kde sa vypĺňa Meno, emailová adresa, predmet správy a text správy a tlačidlo odoslania. Odoslanie musí byť chránené technológiou reCAPTHA, alebo ekvivalent.

## Mapa stránok

(príklad <https://www.upjs.sk/mapa-stranok/>

Dizajn: Vložený objekt)

Typ stránky Mapa stránok obsahuje generovaný formátovaný obsah štruktúry stránok z redakčného systému. Obsahuje hlavičku a pätičku danej časti.

## Archív

(príklad <https://www.upjs.sk/aktualne-spravy/>

Dizajn: Archiv, Archiv-mobil)

Typ stránky Archív obsahuje štruktúrovaný zoznam článkov v užívateľsky voliteľnom usporiadaní/filtrovaní podľa dátumu vzniku, dátum aktualizácie, názov, autora, prípadne ďalšie parametre. Články sú zobrazené ako náhľadový obrázok, nadpis a perex. Obsahuje hlavičku a pätičku danej časti.

## Osobné stránky zamestnancov

(príklad <https://www.upjs.sk/PrF/zamestnanec/meno.priezvisko/>

Dizajn: Osobné stránky zamestnancov, Osobné stránky zamestnancov-mobil)

Osobné stránky zamestnancov sú generované redakčným systémom na základe xml exportu z interného systému AiS2. Štruktúra osobných stránok má pevne definovanú štruktúru a adresu odkazu a je premapovaním adresy, na ktorej sa nachádzajú zdrojové xml údaje. Obsahuje sekciu Kontaktné údaje, Pracovisko, Vedecko umelecko-pedagogická charakteristika, v rámci nej Profilové predmety, Vybrané publikácie, Vybrané projekty, Medzinárodné mobility a pracovné cesty. Posledná časť je Ďalšie informácie. Možnosť užívateľsky zbaliť/ rozbaliť všetko. Možnosť rozšíriť o ďalšie zdroje údajov. Obsahuje hlavičku a pätičku danej časti.

## Podmenu/rozcestník

(Príklad <https://www.upjs.sk/studium/> , <https://www.upjs.sk/univerzita/cinnost/medzinarodne-vztahy/>

<https://www.upjs.sk/zaujemcovia-o-studium/>

Dizajn: Podmenu/rozcestnik, Podmenu/rozcestnik)

Typ stránky Podmenu je stránka, ktorá obsahuje sekciu s možnosťou štruktúrovane, alebo  graficky definovať odkazy na ďalšie stránky. Pri štruktúrovanom zobrazení sa zobrazí formátované menu podľa priradenej štruktúry podľa definície v redakčnom systéme. Grafické podmenu umožní pomocou vložených obrázkov, tabuliek alebo iných grafických prvkov a s nimi zviazaných liniek vytvoriť menu s odkazmi na iné stránky, alebo odkazy. Podmenu umožní doplniť na stránke aj doplňujúci text a obrázky. Formáty zachovávajú dizajn danej časti stránky.

## Vložený objekt

(príklad <https://www.upjs.sk/vyhladavanie-zamestnancov/>

Dizajn: Vložený objekt, Podmenu/rozcestnik-mobil-1)

Stránka typu vložený objekt umožní vložiť do obsahovej sekcie vložený objekt podporovaného typu. Minimálne požadované podporované typy javascript, PHP.

Obsahuje hlavičku a pätičku danej časti.

# Manažment užívateľov (správcov)

## Zoznam užívateľov

Obsahuje minimálne tieto údaje: Priezvisko, Meno, Prihlasovacie meno, Typ užívateľa, Email

## Vytvorenie užívateľa, nahrávanie údajov o užívateľoch

Základné údaje: Meno, Priezvisko

Kontaktné údaje: Email

Systémové údaje: Prihlasovacie meno, Prihlasovacie heslo, Aktívny, Typ užívateľa

Skupiny práv: vo forme zoznamu vytvorených častí, podstránok, s príznakom, podľa požiadaviek používateľov systému

## Prístupové práva

Všeobecné: Výber typu užívateľa: administrátor, administrátor časti, administrátor stránky, editor obsahu, editor obsahu časti, editor sekcie fakulty

Prístupové práva pre užívateľa

Práva web sekcií: Skupiny užívateľov (vytvoriť novú skupinu) - Skupinové práva (povoliť prístup pre vytvorenú skupinu)

Práva sekcií fakúlt: Skupiny užívateľov (vytvoriť novú skupinu) - Skupinové práva (povoliť prístup pre vytvorenú skupinu)

## Typy užívateľov

Obsahuje minimálne tieto údaje: Názov, Typ, Dedenie práv od, odstrániť

Aktuálne typy užívateľov: administrátor, administrátor fakulty, administrátor stránky, editor obsahu, editor obsahu fakulty, editor sekcie fakulty, editor katedry

Možnosť vytvoriť nový typ užívateľa.

# Požiadavky na optimalizácia, správu a zabezpečenie

Stránky budú obsahovať kód pre sledovanie návštevnosti pomocou Google Analytics, alebo obdobná technológia.

Stránky musia podporovať optimalizáciu vyhľadávania SEO.

Pre interaktívne stránky (formuláre, kontakt a podobne) musí byť zabezpečená možnosť ochrany voči relevantným Owasp TOP10:2021 rizikám[[1]](#footnote-2) , a to najmä ošetrením vstupov (napr. vo forme reCaptcha), alebo pomocou obdobných technológií.

Redakčný systém musí obsahovať:

1. nástroj na vyhľadanie nezaradených stránok podľa jednotlivých častí webu, ich spätné zaradenie do menu, alebo zmazanie.
2. podporu pre hromadný upload súborov (obrázky, videá a podobne), extrahovanie zip súborov pre spravovanú stránku.
3. vyhľadanie článkov podľa dátumu vytvorenia, dátumu poslednej zmeny, autora/správcu ktorý vytvoril, zmenil stránku.
4. vyhľadanie súborov podľa dátumu vytvorenia, dátumu poslednej zmeny, autora/správcu ktorý vytvoril, zmenil stránku.
5. systém, ktorý umožní definovať prepínanie medzi jazykovými mutáciami stránky. Ekvivalentné stránky (stránky s rovnakým obsahom, v inej jazykovej mutácii) sa prepnú priamo na ekvivalent v danom jazyku. Pokiaľ neexistuje ekvivalentná stránka, zobrazí sa ekvivalent sekcie v ktorej sa nachádza daná stránka, ak neexistuje ani tá, zobrazí sa hlavná stránka požadovanej jazykovej mutácie.
6. kôš umožní, aby zmazané stránky/články/súbory ostávali definovaný čas v „koši“ a správca ich môže v danom čase obnoviť.
7. Možnosť náhľadu pripravenej stránky priamo z miesta editácie stránky, preferovaný WYSIWYG editor.

# Požiadavky na dizajn a funkčnosť stránok

## Responzívny dizajn

Základný dizajn spoločný pre všetky stránky generované z redakčného systému, určené štýlom na báze CSS, alebo ekvivalentná technológia, pričom jednotlivé časti webu majú vlastnú sadu štýlov so spoločnými jednotiacimi grafickými prvkami (ako sú veľkosť a typ písma spoločné pre všetky časti, farba a vzor pozadia, farba písma rovnaké v rámci jednej časti).

Zmena vlastností typu stránky, alebo dizajnu stránky spôsobí zmenu na všetkých stránkach daného typu v danej časti a to automaticky, alebo po pregenerovaní.

Finálny dizajn bude dohodnutý počas implementácie, na základe objednávateľom dodaného dizajn manuálu a ďalších podkladov.

## Menu

Na každej stránke webu bude menu, ktoré sa pri rolovaní neposúva (statické menu pripnuté navrchu, rozbalí sa kliknutím). V rámci menu je možné zvýrazniť hlavné položky menu. V rámci menu je možné zobraziť odkaz na jednu stránku s minibannerom.

## Prehliadače

Stránky musia byť funkčné pre prehliadače Chrome, Edge, Firefox, Safari vo verzii aktuálnej v čase implementácie.

# Legislatívne požiadavky

Legislatívne požiadavky sú uvedené v nasledujúcich právnych predpisoch:

* zákon č. 95/2019 Z. z. o informačných technológiách vo verejnej správe (ďalej len “ZoITVS”),
* vyhláška Úradu podpredsedu vlády Slovenskej republiky pre investície a informatizáciu 78/2020 Z. z. o štandardoch pre informačné technológie verejnej správy (ďalej len “Vyhláška o štandardoch”),
* ePrivacy smernice Európskeho parlamentu a Rady 2002/58/ES.,
* zákon č. 452/2021 Z. z. o elektronických komunikáciách (ďalej len “ZoEK”).

## Prístupnosť webových sídiel podľa §14 ods. 1 Vyhlášky o štandardoch

Štandardom prístupnosti webových sídiel je zabezpečenie vnímateľnosti, ovládateľnosti, zrozumiteľnosti a robustnosti webových sídiel, a to dodržiavaním pravidiel podľa slovenskej technickej normy[[2]](#footnote-3), najmä pravidiel úrovní A a AA osobitnej špecifikácie World Wide Web Consortium (W3C) pre prístupnosť webového obsahu vo verzii 2.1.

## Minimálne požiadavky obsahu webového sídla podľa §15 ods. 1 Vyhlášky o štandardoch

Štandardom minimálnych požiadaviek obsahu webového sídla je

a) uvedenie zrozumiteľného a aktuálneho vyhlásenia o prístupnosti webového sídla alebo jeho časti v prístupnom formáte podľa pravidiel uvedených v [***§ 14 ods. 1***](https://www.slov-lex.sk/pravne-predpisy/SK/ZZ/2020/78/#paragraf-14.odsek-1) predmetj vyhlášky, pričom vyhlásenie obsahuje najmenej

1. opis nesplnenia konkrétnych bodov alebo pravidiel prístupnosti webových stránok,
2. opis nedodržania pravidiel prístupnosti týkajúci sa konkrétnych častí obsahu webového sídla, najmä v podobe uvedenia konkrétnych nedodržaných pravidiel, uvedenie dôvodov ich nedodržania a opis poskytnutých prístupných alternatív, ak existujú,
3. opis mechanizmu s uvedením odkazu naň, prostredníctvom ktorého môže každá osoba oznámiť správcovi obsahu webového sídla zlyhanie webového sídla, ak ide o plnenie požiadaviek na prístupnosť podľa [***§ 14***](https://www.slov-lex.sk/pravne-predpisy/SK/ZZ/2020/78/#paragraf-14) predmetnej vyhlášky a požiadať o informáciu, ktoré časti webového sídla nemusia spĺňať štandardy prístupnosti a z akého dôvodu,
4. odkaz na postup vykonania nápravy, ak použitie mechanizmu podľa tretieho bodu neviedlo k náprave,

b) identifikácia správcu obsahu a technického prevádzkovateľa dostupná alebo priamo uvedená najmenej na úvodnej webovej stránke,

c) zverejnenie kontaktných informácií správcu obsahu a technického prevádzkovateľa dostupných zo všetkých stránok webového sídla, najmenej však dostupných alebo priamo uvedených na úvodnej webovej stránke,

d) uvedenie jednoznačného opisu zmyslu a účelu webového sídla, pričom z úvodnej webovej stránky je zrejmé, o aký typ webovej prezentácie ide, čo je jej cieľom a uvádza sa jej názov, čo môže byť splnené aj uvedením názvu správcu obsahu, ak je to dostatočne výstižné,

e) uvedenie informácií týkajúcich sa kompetencií a poskytovaných služieb správcu obsahu, ktoré vyplývajú z osobitných predpisov, a to na jednej webovej stránke webového sídla,

f) zverejnenie úradných hodín správcu obsahu, ak poskytuje služby verejnosti na vyhradených pracoviskách,

g) poskytnutie obsahu webového sídla v anglickom jazyku, a to najmenej v rozsahu informácií uvedených v písmenách b) až e),

h) nekombinovanie anglického obsahu a slovenského obsahu v anglickej verzii webového sídla, a to ani v navigačných odkazoch,

i) zverejnenie najmenej jedného verejného kľúča pre chránený prenos elektronických správ, ak orgán riadenia takýto prenos poskytuje; verejný kľúč pre chránený prenos elektronických správ sa zverejňuje spolu s kontaktnými informáciami správcu obsahu podľa písmena c),

j) zverejnenie kontaktnej informácie, na ktorej je možné získať kontrolný reťazec znakov na overenie pravosti certifikátov a verejných kľúčov používaných orgánom riadenia pre elektronické služby verejnej správy a elektronické správy,

k) uvedenie dátumu vytvorenia webovej stránky a dátumu jej poslednej aktualizácie na webovej stránke, ktorá obsahuje otvorené údaje podľa [***§ 39***](https://www.slov-lex.sk/pravne-predpisy/SK/ZZ/2020/78/#paragraf-39) alebo povinne zverejňované informácie podľa osobitných predpisov.[***5)***](https://www.slov-lex.sk/pravne-predpisy/SK/ZZ/2020/78/#poznamky.poznamka-5)

## Komponenty a funkcionality webových sídiel podľa §16 Vyhlášky o štandardoch

Štandardom komponentov a funkcionalít webových sídiel je

a) poskytnutie Really Simple Syndication (RSS) kanála, ak je obsah webového sídla aktualizovaný častejšie ako jedenkrát za týždeň,

b) poskytnutie vyhľadávania kľúčových výrazov, ak webové sídlo obsahuje kumulatívne viac ako 100 publikovaných informačných webových stránok,

c) poskytnutie mapy sídla alebo jej ekvivalentu vo forme dostupnej z každej webovej stránky sídla, ak webové sídlo obsahuje viac ako 50 uverejnených informačných webových stránok,

d) optimalizácia webových stránok, ktoré obsahujú elektronické služby verejnej správy alebo povinne zverejňované informácie podľa osobitných predpisov,[***5)***](https://www.slov-lex.sk/pravne-predpisy/SK/ZZ/2020/78/#poznamky.poznamka-5) pre aktuálne podporované webové prehliadače s podielom zastúpenia na trhu v Slovenskej republike viac ako 5 % vypočítaných aritmetickým priemerom za obdobie posledných šiestich po sebe nasledujúcich kalendárnych mesiacov (ďalej len „podporovaný webový prehliadač“), a to

1. používaním len takých programovacích prvkov v kóde webových stránok, ktoré sú korektne interpretované vo všetkých podporovaných webových prehliadačov alebo
2. aktívnym rozoznávaním typu prehliadača webovými stránkami, pomocou ktorého sú tieto webové stránky zobrazované, a na základe toho upravovaním ich vzhľadu a správania sa s cieľom dosiahnuť rovnakú použiteľnosť vo všetkých podporovaných webových prehliadačov,

e) bližšia špecifikácia cieľa odkazu prostredníctvom informatívneho titulku odkazu, napríklad pomocou atribútu „title“, ak ide o odkaz s prázdnym textom,

f) uvedenie významovo výstižnej informácie ako textu odkazu, napríklad „Vyhlásenie o prístupnosti“ a nie „kliknite sem“, „viac“.

## Grafické používateľské rozhranie webového sídla podľa §17 Vyhlášky o štandardoch

## Vizuálne rozloženie webovej stránky

(1) Štandardom vizuálneho rozloženia webovej stránky je

a) umiestnenie navigačného odkazu „kontakt“ alebo jeho ekvivalentu na začiatku alebo na konci hlavného navigačného menu, ak je navigačný odkaz jeho súčasťou,

b) jednoznačné odlíšenie navigačného odkazu „kontakt“ alebo jeho ekvivalentu od ostatného obsahu, ak nie je súčasťou hlavného navigačného menu,

c) jednoznačné odlíšenie kontaktných informácií od ostatného obsahu, ak sú priamo uvedené na úvodnej webovej stránke,

d) umiestnenie kontaktných informácií správcu obsahu a technického prevádzkovateľa alebo odkazu na kontaktné informácie aj osobitne v spodnej časti webovej stránky,

e) umiestnenie vyhlásenia o prístupnosti podľa [***§ 15 písm. a)***](https://www.slov-lex.sk/pravne-predpisy/SK/ZZ/2020/78/#paragraf-15.odsek-1.pismeno-a) osobitne v spodnej alebo v hornej časti webovej stránky.

(2) Štandardom grafického používateľského rozhrania hlavného webového sídla je vytvorenie komponentov, funkcionalít, ich vzhľadu a zobrazenia v rozsahu a spôsobom uvedeným v prílohe č. 12 Vyhlášky o štandardoch[[3]](#footnote-4).

## Cookies

Technické zabezpečenie súhlasu so spracovaním cookies na analytické a marketingové účely v zmysle §109 ods. 8 ZoEK.

Preferované použitie riešení s otvoreným kódom (open source) podľa §15 ods. 2 písm. d) bod 1 ZoITVS, najmä softvérovú licenciu Európskej únie (EUPL)[[4]](#footnote-5) jej ekvivalenciu, alebo je požadovaný zdrojový kód dodaného riešenia, vrátane všetkých dodatočných úprav počas trvania zmluvy a autorské práva k nemu.

## Bezpečnostné požiadavky

Požaduje sa, aby dodávaný systém spĺňal nasledujúce bezpečnostné požiadavky:

* Implementácia bezpečnostných opatrení, ktoré eliminujú alebo obmedzujú OWASP TOP10:2021 riziká[[5]](#footnote-6),
* Implementácia technológií, ku ktorých existuje podpora zo strany vývojového tímu tejto technológie, najmä pre opravu bezpečnostných zraniteľností
* Implementácia účtovania pre základné operácie v systéme, najmä pre úspešné a neúspešné prihlásenia do systému
* poskytovanie podpory pre zdrojový kód systému, najmä pri identifikácii bezpečnostnej zraniteľnosti, počas platnosti zmluvy..

# Požiadavky na proces implementácie redakčného systému

## Prenos údajov redakčného systému

Dodávateľ zabezpečí kompletné nahratie údajov zo starého redakčného systému bez potreby dodatočného doplnenia údajov zo strany odberateľa.

Každej stránke musí po preklopení ostať aktuálna web adresa.

Realizácia preklopenia do nového redakčného systému bude riešená v nasledujúcich krokoch:

1. Vytvorenie testovacieho prostredia
2. Naplnenie testovacieho prostredia údajmi z aktuálneho systému.
3. Overenie požadovanej funkcionality.
4. Inicializačná optimalizácia a čistenie redakčného systému
5. Overenie dát z redakčného systému po optimalizácii
6. Spustenie ostrej prevádzky redakčného systému

K bodu 2. Na naplnenie testovacieho prostredia sa použije kompletná, alebo podstatná časť údajov pôvodného redakčného systému, tak aby bolo možné overiť fungovanie nového redakčného systému.

K bodu 3 Preverené budú všetky požiadavky v tomto dokumente.

K bodu 4 Pred spustením testovacej prevádzky bude potrebné minimálne:

1. Nahrať všetky údaje z predošlého redakčného systému
2. Nezobraziť / nepublikovať všetky stránky, ktoré nemajú odkaz z inej stránky, alebo menu webu.
3. Nezobraziť / nepublikovať všetky články staršie ako dohodnutý dátum.
4. Vytvoriť reporty so zoznamom stránok podľa predchádzajúcich bodov, zoskupené podľa častí webu.

K bodu 5. Overená bude funkčnosť a zobrazenie všetkých hlavných stránok webu, všetkých aktualít, ktoré budú na odkazované z hlavných stránok, vybrané Ďalšie stránky, minimálne po jednej z každého typu stránky, v rôznych častiach webu.

K bodu 6 Ostrá prevádzka bude spustená naraz pre celé web sídlo.

## Implementácia produktov tretích strán

Produkty Tematická mapa a Virtuálna prehliadka sú aktuálne implementované a udržiavané externým dodávateľom Skeyemap https://tematickemapy.sk/kontakt/. Aktuálna implementácia je vo forme banneru s odkazom na patričnú mapu, resp. Virtuálnu prehliadku. Možnosť vloženia aj ako iframe. Prípadné zmeny v implementácii vyžiadané zo strany dodávateľa redakčného systému na externého dodávateľa musia byť súčasťou dodávky.

Produkt AIS2 je implementovaný a udržiavaný interným dodávateľom. Prípadné zmeny v implementácii vyžiadané zo strany dodávateľa redakčného systému na interného dodávateľa nemusia byť súčasťou dodávky.

Pokiaľ nie je v dokumente určené inak, produkty tretích strán potrebné pre implementáciu a prevádzku redakčného systému implementuje, konfiguruje a hradí dodávateľ.

## Školenie

1. Počas implementácie dodávateľ vykoná minimálne dve školenia. Školenie pre vybraných administrátorov, ktorý budú vykonávať testovanie a overovanie funkčnosti.
2. Školenie pre ostatných administrátorov odberateľa.
1. https://owasp.org/Top10/ [↑](#footnote-ref-2)
2. STN EN 301 549 Požiadavky na prístupnosť produktov a služieb IKT (871549). [↑](#footnote-ref-3)
3. https://www.slov-lex.sk/pravne-predpisy/prilohy/SK/ZZ/2020/78/20220101\_5383001-2.pdf [↑](#footnote-ref-4)
4. Vykonávacie rozhodnutie Komisie (EÚ) 2017/863 z 18. mája 2017, ktorým sa aktualizuje verejná open source softvérová licencia Európskej únie (EUPL) v záujme ďalšej podpory zdieľania a opätovného používania softvéru vyvinutého verejnými správami (Ú. v. EÚ L 128, 19. 5. 2017) [↑](#footnote-ref-5)
5. https://owasp.org/Top10/ [↑](#footnote-ref-6)